ຄະນະກຳມາທິການລະຫວ່າງ ລັດຖະບານອາຊຽນ ວ່າດ້ວຍ ສິດທິມະນຸດ (ASEAN Intergovernmental Commission on Human Rights ຫຼື AICHR) ໄດ້ດຳເນີນກອງປະຊຸມ ຄັ້ງທີ 29 ໃນວັນທີ 12-15 ພຶດສະພາ 2019 ຢູ່ທີ່ ກອງເລຂາອາຊຽນທີ່ ຈາກາຕາ, ອິນໂດເນເຊຍ ໂດຍການເປັນປະທານກອງປະຊຸມຂອງ ທ່ານ ສາດສະດາຈານ ດຣ ອາມາຣາ ພົງສະພິດ, ຜູ້ຕາງໜ້າໄທ ປະຈຳຄະນະກຳມາທິການ ລະຫວ່າງ ລັດຖະບານອາຊຽນ ວ່າດ້ວຍ ສິດທິມະນຸດ ໃນນາມ ປະທານຄະນະກຳມະທິການດັ່ງກ່າວ ຕາມຮອບໝູນວຽນ ການເປັນປະທານ ອາຊຽນ ຂອງປະເທດ ໄທ.
ໃນວັນທີ 21 ພຶດສະພາ 2019, ຄະນະຜູ້ແທນຝ່າຍລາວ ນໍາໂດຍທ່ານ ພົມມາ ຄຳມະນີຈັນ, ຫົວໜ້າກົມເອີຣົບອາເມລິກາ, ກະຊວງການຕ່າງປະເທດ ພ້ອມດ້ວຍຜູ້ຕາງໜ້າຈາກກະຊວງແຜນການ ແລະ ການລົງທຶນ, ກະຊວງການເງິນ ໄດ້ເດີນທາງເຂົ້າຮ່ວມກອງປະຊຸມຄະນະກຳມາທິການຮ່ວມ ລະຫວ່າງ ສປປ ລາວ ແລະ ສະຫະພາບເອີຣົບ ເຊິ່ງຈັດຂື້ນຢູ່ ສຳນັກງານໃຫຍ່ຂອງສະຫະພາບເອີຣົບ,ທີ່ ບຣຸກແຊນ,ປະເທດ ແບນຊິກ.
ໃນຕອນເຊົ້າຂອງວັນທີ 17 ພຶດສະພາ 2019, ທີ່ ກະຊວງການຕ່າງປະເທດໄດ້ຈັດກອງປະຊຸມທົບທວນກາງສະໄໝຜົນຂອງການຮ່ວມມື ລາວ - ອຽກລັງ ໃນໄລຍະແຕ່ປີ 2017-2020 ໂດຍການເປັນປະທານຮ່ວມ ລະຫວ່າງ ທ່ານ ພົມມາ ຄໍາມະນີຈັນ, ຫົວໜ້າກົມເອີຣົບ ແລະ ອາເມຣິກາແລະ ທ່ານ Ruairi de Burca, ຫົວໜ້າກົມການຊ່ວຍເຫຼືອ ອຽກລັງ.